CELEX: 32013R0266
Language: sk
Date: 2013-03-18 00:00:00
Title: Vykonávacie nariadenie Komisie (EÚ) č. 266/2013 z  18. marca 2013 , ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Münchener Bier (CHZO)]

22.3.2013   
            
            
               SK
            
            
               Úradný vestník Európskej únie
            
            
               L 82/36
            
         VYKONÁVACIE NARIADENIE KOMISIE (EÚ) č. 266/2013
   z 18. marca 2013,
   ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Münchener Bier (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:
   
               (1)
            
            
               Nariadenie (EÚ) č. 1151/2012 nadobudlo účinnosť 3. januára 2013. Uvedeným nariadením sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).
            
         
               (2)
            
            
               V súlade s článkom 9 ods. 1 prvým pododsekom nariadenia (ES) č. 510/2006, Komisia preskúmala žiadosť Nemecka o schválenie zmeny a doplnenia špecifikácie chráneného zemepisného označenia „Münchener Bier“ zapísaného do registra podľa nariadenia Komisie (ES) č. 1107/96 (3), zmeneného a doplneného nariadením (ES) č. 1549/98 (4).
            
         
               (3)
            
            
               Keďže príslušná zmena a doplnenie nie je menšieho rozsahu, Komisia túto žiadosť o zmenu a doplnenie uverejnila podľa článku 6 ods. 2 nariadenia (ES) č. 510/2006 v Úradnom vestníku Európskej únie
                   (5). Komisii nebola v súlade s článkom 7 uvedeného nariadenia oznámená žiadna námietka, táto zmena a doplnenie sa teda musia schváliť,
            
         PRIJALA TOTO NARIADENIE:
   Článok 1
   Zmena a doplnenie špecifikácie uverejnené v Úradnom vestníku Európskej únie týkajúce sa názvu uvedeného v prílohe k tomuto nariadeniu sa schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. marca 2013
      
         
            Za Komisiu v mene predsedu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ L 93, 31.3.2006, s. 12.
   
      (3)  Ú. v. ES L 148, 21.6.1996, s. 1.
   
      (4)  Ú. v. ES L 202, 18.7.1998, s. 25.
   
      (5)  Ú. v. EÚ C 140, 16.5.2012, s. 8.
   
      PRÍLOHA
      Poľnohospodárske výrobky a potraviny uvedené v prílohe I, časti I k nariadeniu (EÚ) č. 1151/2012:
      
         Trieda 2.1.   Pivo
      
      NEMECKO
      Münchener Bier (CHZO)